13η Πηγή Φιλελεύθεροι - Ηνωμένη Αντιπολίτευση

Το πολιτικό περιεχόμενο του βενιζελισμού, η "ανόρθωση", συνίστατο στη στόχευση δημιουργίας ενός κράτους δικαίου, με σύγχρονες κοινωνικές, οικονομικές, διοικητικές λειτουργίες και ικανού να ενσωματωθεί οικονομικά και πολιτιστικά στη Δύση, να εξευρωπαϊστεί. Πρόκειται δηλαδή για μια προσπάθεια διαμόρφωσης της ελληνικής κοινωνίας στο πλαίσιο του καπιταλιστικού συστήματος και κατά τα πρότυπα των δυτικών φιλελεύθερων δημοκρατιών.

Αυτός ο αστικός εκσυγχρονισμός και ο εξευρωπαϊσμός συνδυάζονται αδιάσπαστα από την πρώτη στιγμή, το 1910, με τον αλυτρωτισμό. Oι δύο στόχοι διαπλέχτηκαν και υπηρέτησαν ο ένας τον άλλο. Η εσωτερική οργάνωση, ο διοικητικός και πολιτικός εκσυγχρονισμός και η οικονομική ανάπτυξη της χώρας γίνονταν αντιληπτά ταυτόχρονα ως αίτια και αποτελέσματα της εδαφικής επέκτασης. Και τα δυο πάντως, και η εσωτερική ανόρθωση και η εδαφική επέκταση, υπηρετούν το στόχο της δημιουργίας ενός εκσυγχρονισμένου ευρωπαϊκού κράτους, ενσωματωμένου στην ιδεολογικοπολιτική και οικονομική πραγματικότητα που εξέφραζε η Δυτική Ευρώπη.

Το χώρο των αντιβενιζελικών κάλυπτε μια άλλη διαταξική συμμαχία, η οποία περιλάμβανε την κρατική αστική τάξη, τα "τζάκια" και τους "νοικοκυραίους" της πόλης και του χωριού: Mεγαλογαιοκτήμονες, εισοδηματίες, παραδοσιακά προκαπιταλιστικά μικροαστικά στρώματα, όπως οι βιοτέχνες που έβλεπαν με φόβο τα ανοίγματα στο διεθνές εμπόριο και τον ανταγωνισμό των ξένων προϊόντων, αλλά και μικροκτηματίες της νότιας Eλλάδας. Oι ομάδες αυτές του πληθυσμού συγκροτούσαν έναν κόσμο, ο οποίος αντιδρούσε στους κοινωνικοοικονομικούς και πολιτικούς μετασχηματισμούς που συνέβαιναν στην ελληνική κοινωνία. H συντηρητική αυτή τάση εκφραζόταν σε συμβολικό επίπεδο, αλλά από μια στιγμή και μετά στο άμεσο πολιτικό, από το βασιλικό θεσμό.

«Παρά την κοινή εθνικιστική μήτρα, κρίσιμες διαφορές διακρίνουν τον Βενιζελικό αλυτρωτισμό από τον Αντιβενιζελικό πατριωτισμό. Ο Βενιζελισμός αυτοκαθορίζεται και νομιμοποιείται με αναφορά στο Έθνος ως ενιαίο σύνολο, που αγκαλιάζει Παλαιά Ελλάδα, Νέες Χώρες, αλύτρωτους και παροικίες. Αντίθετα , ο Αντιβενιζελισμός αυτοκαθορίζεται και νομιμοποιείται με αναφορά στο Κράτος - και μάλιστα στο Κράτος όπως ήταν πριν το 1912 δηλαδή στην Παλαιά Ελλάδα. […] Στην «Ελλάδα των δύο ηπείρων και των πέντε θαλασσών», ο Αντιβενιζελισμός θα αντιτάξει απερίφραστα την « μικράν, αλλ’ έντιμον Ελλάδα»

Γ. Μαυρογορδάτος, Εθνικός Διχασμός σελ. 218 & 220

Να εντοπίσετε τις βασικές διαφορές (ιδεολογία, ψηφοφόροι) ανάμεσα στο κόμμα των Φιλελευθέρων και την αντιβενιζελική παράταξη (συνολικά) το 1910

**ΦΙΛΕΛΕΥΘΕΡΟΙ**

Α. ΙΔΕΟΛΟΓΙΑ

* ανόρθωση
* δημιουργίας ενός κράτους δικαίου
* αστικός εκσυγχρονισμός
* σύγχρονες κοινωνικές, οικονομικές, διοικητικές λειτουργίες
* οικονομική ανάπτυξη (ΠΗΓΕΣ)
* εξευρωπαϊσμός
* πλαίσιο του καπιταλιστικού συστήματος
* πρότυπα των δυτικών φιλελεύθερων δημοκρατιών
* αλυτρωτισμός - εδαφική επέκταση
* Έθνος ως ενιαίο σύνολο, που αγκαλιάζει Παλαιά Ελλάδα, Νέες Χώρες, αλύτρωτους και παροικίες.
* Ελλάδα των δύο ηπείρων και των πέντε θαλασσών

* υλοποίηση των αιτημάτων των συντεχνιών,
* επίλυση του αγροτικού ζητήματος, με την παροχή γης στους ακτήμονες
* Πολιτειακό ζήτημα δεν έθεσε (ΒΙΒΛΙΟ)
* στρατιωτικοί εξοπλισμοί
* εξισορρόπηση των συμφερόντων όλων των κοινωνικών στρωμάτων
* κοινωνική γαλήνη, η ελάφρυνση των κατώτερων κοινωνικών στρωμάτων

Β. ΟΠΑΔΟΙ (έμμεση πληροφόρηση ΒΙΒΛΙΟΥ)

* Με τις νέες συνθήκες που προέκυψαν από τον εκχρηματισμό της οικονομίας δημιουργήθηκαν κοινωνικά στρώματα τα οποία δεν ζητούσαν διορισμό αλλά τη λήψη μέτρων που θα ευνοούσαν την προώθηση των συμφερόντων τους
* Συσπείρωσε γύρω του μια δραστήρια αστική τάξη που εξακολουθούσε ακόμα να πλουτίζει σε όλη τη λεκάνη της ανατολικής Μεσογείου και που φιλοδοξούσε να κυριαρχήσει και πολιτικά στο χώρο όπου άπλωνε τις οικονομικές της δραστηριότητες…..
* Μετά από λίγα χρόνια, κάτω από την πίεση του προσφυγικού προβλήματος, η αγροτική μεταρρύθμιση ολοκληρώθηκε και οδήγησε την αγροτική οικονομία της χώρας σε καθεστώς μικροϊδιοκτησίας. Με τη σειρά της η νέα κατάσταση δημιούργησε νέα προβλήματα. Οι μικροκαλλιεργητές δυσκολεύονταν να εμπορευματοποιήσουν την παραγωγή τους και έπεφταν συχνά θύματα των εμπόρων.
* διορισμός δημοσίων υπαλλήλων με δημόσιους διαγωνισμούς
* καθιέρωση κανονισμών εργασίας σε βιοτεχνίες και βιομηχανίες (εργάτες)
* διανομή γης στη Θεσσαλία (αγρότες)
* η οικονομική πολιτική των Φιλελευθέρων έδειχνε να ευνοεί, κυρίως, τα ανώτερα αστικά στρώματα

**ΑΝΤΙΒΕΝΙΖΕΛΙΚΗ ΠΑΡΑΤΑΞΗ**

Α. ΙΔΕΟΛΟΓΙΑ

(ΠΗΓΕΣ)

* φόβος για τα ανοίγματα στο διεθνές εμπόριο και τον ανταγωνισμό των ξένων προϊόντων
* στο Κράτος όπως ήταν πριν το 1912 δηλαδή στην Παλαιά Ελλάδα
* « μικράν, αλλ’ έντιμον Ελλάδα
* αντίδραση στους κοινωνικοοικονομικούς και πολιτικούς μετασχηματισμούς που συνέβαιναν στην ελληνική κοινωνία
* συντηρητική αυτή τάση εκφραζόταν σε συμβολικό επίπεδο από το βασιλικό θεσμό

(ΒΙΒΛΙΟ)

* Παρά τις διαφορές που υπήρχαν ανάμεσά τους, τα ένωνε ένας συντηρητικός προσανατολισμός. Πάντως, δεν ήθελαν να επιστρέψουν στην προ του 1909 εποχή. Επομένως, ως προς αυτό δεν διέφεραν κατ' αρχήν από του ςΦιλελευθέρους. Διέφεραν όμως στο εύρος των σχεδιαζόμενων μεταρρυθμίσεων και στις μεθόδους άσκησης της πολιτικής. Οι Αντιβενιζελικοί απεχθάνονταν τη διαρκή παρέμβαση του κράτους, επειδή, εκτός των άλλων, αυτή θα είχε ως αποτέλεσμα την ενίσχυση της εκτελεστικής εξουσίας. Δεν είχαν μακροπρόθεσμη πολιτική, αντίθετα, επικέντρωναν την προσοχή τους στην επίλυση επίκαιρων προβλημάτων. Τα αντιβενιζελικά κόμματα εξελίχθηκαν σε κόμματα υπεράσπισης των συμφερόντων που κινδύνευαν από την πολιτική των Φιλελευθέρων.

Β. ΟΠΑΔΟΙ

(ΠΗΓΗ)

* Το χώρο των αντιβενιζελικών κάλυπτε μια άλλη διαταξική συμμαχία, η οποία περιλάμβανε την κρατική αστική τάξη, τα "τζάκια" και τους "νοικοκυραίους" της πόλης και του χωριού: Mεγαλογαιοκτήμονες, εισοδηματίες, παραδοσιακά προκαπιταλιστικά μικροαστικά στρώματα, όπως οι βιοτέχνες που έβλεπαν με φόβο τα ανοίγματα στο διεθνές εμπόριο….

(ΒΙΒΛΙΟ)

* Απευθυνόταν κατά κύριο λόγο στα μεσαία και κατώτερα στρώματα των πόλεων καθώς και στους μικροκαλλιεργητές
* φορολογικές ελαφρύνσεις για τους μικροεισοδηματίες